CELEX: 62013CN0355
Language: da
Date: 2013-06-27 00:00:00
Title: Sag C-355/13: Anmodning om præjudiciel afgørelse indgivet af Commissione Tributaria Regionale dell’Umbria (Italien) den 27. juni 2013 — Umbra Packaging srl mod Agenzia delle Entrate — Direzione Provinciale di Perugia

7.9.2013   
            
            
               DA
            
            
               Den Europæiske Unions Tidende
            
            
               C 260/27
            
         Anmodning om præjudiciel afgørelse indgivet af Commissione Tributaria Regionale dell’Umbria (Italien) den 27. juni 2013 — Umbra Packaging srl mod Agenzia delle Entrate — Direzione Provinciale di Perugia
   (Sag C-355/13)
   2013/C 260/49
   Processprog: italiensk
   
      Den forelæggende ret
   
   Commissione Tributaria Regionale dell’Umbria
   
      Parter i hovedsagen
   
   
      Sagsøger: Umbra Packaging srl
   
      Sagsøgt: Agenzia delle Entrate — Direzione Provinciale di Perugia
   
      Præjudicielle spørgsmål
   
   
               1)
            
            
               Er artikel 160 i lovdekret nr. 259/2003, der er grundlaget for afgiften for myndighedsgodkendelse, og hvortil der henvises i tarifbestemmelserne i artikel 21 i [bilaget til] præsidentielt dekret nr. 641/1972, i overensstemmelse med artikel 3 i direktiv 2002/20 (1), som indenfor ordningen om liberalisering af kommunikation udelukker, at skattemyndighederne kan have en kontrolbeføjelse, som anvendes til at berettige en opkrævning hos brugeren af tjenesten?
            
         
               2)
            
            
               Er artikel 3, stk. 2, i ministerielt dekret nr. 33/1990, hvortil der henvises i tarifbestemmelserne i artikel 21 i [bilaget til] præsidentielt dekret nr. 641/1972, som ændret ved artikel 3 i lovdekret nr. 151/1991, i overensstemmelse med ordningen om fri konkurrence og med forbuddet i traktatens artikel 102 mod anvendelse af ulige vilkår for ydelser af samme værdi?
            
         
               3)
            
            
               Er forskellen i størrelsen af afgiften for myndighedsgodkendelse for privates brug og for virksomheders brug og det forhold, at denne afgift alene pålægges abonnementsaftaler og ikke taletidskort, i overensstemmelse med kriterierne om rimelighed og hensigtsmæssighed og ikke til hinder for skabelsen af et konkurrencebaseret marked?
            
         
      (1)  Europa-Parlamentets og Rådets direktiv 2002/20/EF af 7.3.2002 om tilladelser til elektroniske kommunikationsnet og -tjenester (tilladelsesdirektivet) (EFT L 108, s. 21).